Φύλλο εργασίας για τις ενότητες: Η «νέα γενιά» και η Εθνοσυνέλευση του 1862-1864

1. Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
1.  Η ιδέα για την αρχή της δεδηλωμένης ανήκε στον:
α. Δημήτριο Βούλγαρη
β. Χαρίλαο Τρικούπη 
γ. Κωνσταντίνο Κανάρη
δ. Επαμεινώνδα Δεληγιώργη

2. Στην επανάσταση του 1862 συμμετείχαν:
α. αξιωματικοί, άνεργοι απόφοιτοι πανεπιστημίου και άτομα των ανώτερων κοινωνικών στρωμάτων
β. όσοι είχαν διοριστεί παράνομα στο στρατό ή στο δημόσιο
γ. μικροκαλλιεργητές και κτηνοτρόφοι
δ. εξέχοντες πολιτικοί, λόγιοι και αξιωματικοί

3. Ηγέτης των πεδινών στην Εθνοσυνέλευση του 1862-1864 ήταν ο:
α. Αλέξανδρος Κουμουνδούρος
β. Δημήτριος Βούλγαρης
γ. Επαμεινώνδας Δεληγιώργης
δ. Δημήτριος Γούναρης

4. Το Σύνταγμα του 1864:
α. καθιέρωσε ως πολίτευμα τη συνταγματική μοναρχία
β. κατοχύρωσε την αρχή της λαϊκής κυριαρχίας
[bookmark: _GoBack]γ. προέβλεπε την ύπαρξη βουλής και γερουσίας
δ. δεν προέβλεπε την ύπαρξη κομμάτων 

5. Κοινωνική ομάδα που δεν συμμετείχε στην επανάσταση του 1862 με αίτημα την απομάκρυνση του βασιλιάΌθωνα ήταν:
α. οι αξιωματικοί
β. τα άτομα ανώτερων κοινωνικών στρωμάτων
γ. οι εκπρόσωποι της Εκκλησίας
δ. οι άνεργοι απόφοιτοι πανεπιστημίου

6.  Το σύνταγμα του 1864 όρισε ως πολίτευμα:
α. τη βασιλευόμενη δημοκρατία  
β. την απόλυτη μοναρχία
γ. τη συνταγματική μοναρχία  
δ. την αβασίλευτη δημοκρατία

2. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση: 
1. Στις εκλογές που έγιναν τον Νοέμβριο του 1862 η πλειονότητα των αντιπροσώπων που εκλέχτηκαν προερχόταν από τοπικά ψηφοδέλτια, χωρίς κομματικές παρεμβάσεις.
2. Βασικό αίτημα της επανάστασης του 1862 ήταν η απομάκρυνση του Όθωνα.
3. Το Σύνταγμα του 1864 κατοχύρωσε την αρχή της λαϊκής κυριαρχίας.
4. Με το σύνταγμα του 1864 αναιρέθηκε η ελευθερία του «συνέρχεσθαι και συνεταιρίζεσθαι».
5. Το Σύνταγμα του 1864 όριζε ως πολίτευμα τη βασιλευομένη δημοκρατία αντί της συνταγματικής μοναρχίας.
6. Ο Αλέξανδρος Κουμουνδούρος υποστήριζε τον πολιτικό ρόλο του βασιλιά.

3.Να εξηγήσετε το περιεχόμενο των ακόλουθων ιστορικών όρων: αρχή της δεδηλωμένης, Εκλεκτικοί, Ορεινοί, Εθνικόν Κομιτάτον, Πεδινοί, «πραιτωριανοί» (του Δημητρίου Βούλγαρη).

4. Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο: 
α.Διατύπωση της  «Μεγάλης Ιδέας» από τον Ιωάννη  Κωλέττη 
β. Έναρξη εργασιών διάνοιξης της διώρυγας της Κορίνθου 
γ. Ίδρυση της Εθνικής Τράπεζας 
δ. Διχοτόμηση της δραχμής
ε. Ψήφιση της αρχής της δεδηλωμένης

α. Εθνικός Διχασμός.
β.Εξέγερση στο Γουδί.
γ. Ίδρυση της Τράπεζας της Ελλάδος
δ.Απομάκρυνση του Όθωνα από την Ελλάδα.
ε.Συνθήκη των Σεβρών.
α. Εκδηλώνεται το κίνημα στο Γουδί.
β. Θεσπίζεται η «αρχή της δεδηλωμένης».
γ.Κηρύσσεται επίσημα η ένωση της Κρήτης με την Ελλάδα.
δ.Ψηφίζεται το «Προσωρινόν Πολίτευμα» της Επιδαύρου.
ε. Κηρύσσεται η επανάσταση του Θερίσου


5. Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει.
	Α
	Β

	1. Δημήτριος Βούλγαρης
2. Επαμεινώνδας Δεληγιώργης 
3. Δημήτριος Γούναρης
4. Κυριακούλης Μαυρομιχάλης
5. Παναγής Τσαλδάρης
	α. Λαϊκό Κόμμα
β. Εθνικό Κόμμα
γ. Πεδινοί
δ. Ορεινοί
ε. Ιάπωνες
στ. Εθνικόν Κομιτάτον



Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει.
	Α
	Β

	1. Σύνταγμα 1844
2. Σύνταγμα 1864 
3. Σύνταγμα Κρητικής Πολιτείας (1899)
4. Σύνταγμα 1911
5. Σύνταγμα 1927
	α. ως πολίτευμα ορίστηκε η αβασίλευτη δημοκρατία
β. διασφάλισε τη μονιμότητα των δημοσίων υπαλλήλων
γ. ως πολίτευμα ορίστηκε η βασιλευόμενη δημοκρατία
δ. προέβλεπε την έκδοση νομίσματος, της κρητικής δραχμής
ε. ως πολίτευμα ορίστηκε η συνταγματική μοναρχία
στ. συντάχθηκε κατά το πρότυπο του συντάγματος του 1864



Να αντιστοιχίσετε τα στοιχεία της στήλης Α΄ με τα στοιχεία της στήλης Β΄ (2 στοιχεία της στήλης Β΄ περισσεύουν).
	 Α΄
	 Β΄

	1.Ιωάννης Κωλέττης
2. Επαμεινώνδας Δεληγιώργης
3. Παναγής Τσαλδάρης
4.Σεβαστός Κυμινήτης
5.Αλέξανδρος Ζαΐμης
	α. επανάσταση στο Θέρισο
β.Ορεινοί
γ.Ύπατος Αρμοστής στην Κρήτη
δ.Γαλλικό Κόμμα
ε.Φροντιστήριο της Τραπεζούντας
στ. ΕθνικόνΚομιτάτον
ζ. Λαϊκό Κόμμα


Να αντιστοιχίσετε στοιχεία της στήλης Α με τα στοιχεία της στήλης Β. Ένα (1) στοιχείο της στήλης Α περισσεύει.
	Α
	Β

	1. Ι. Κωλέττης
2. Αλ. Κουμουνδούρος΄
3. Αλ. Παπαναστασίου
4. Γ. Θεοτόκης
5. Κ. Κωνσταντινίδης
6. Γερμανός Καραβαγγέλης
	α. μητρόπολη Αμάσειας
β. κόμμα-πυρήνας των αντιβενιζελικών
γ. Α΄ παγκόσμιο παν-ποντιακό συνέδριο
δ. Κοινωνιολογική Εταιρεία
ε. «Νέα Γενιά»





3ο ΘΕΜΑ
Έχοντας υπόψη το κείμενο που ακολουθεί και με βάση τις ιστορικές σας γνώσεις να απαντήσετε στα παρακάτω ερωτήματα:
α. για ποιούς λόγους εκδιώχθηκε ο Όθων το 1862; 					   (μονάδες 10)                                                                                                                      
β. με ποιον τρόπο δρομολογήθηκε η αλλαγή του βασιλιά και του πολιτεύματος το 1862;
                                                                                                                        (μονάδες 15)
Μονάδες 25
ΚΕΙΜΕΝΟ
Η νέα γενιά, με την πανεπιστημιακή νεολαία επικεφαλής, ποτισμένη με φιλελεύθερες ιδέες, θεωρεί ότι το αντιφάρμακο της πολιτικής διαφθοράς θα ήταν η εφαρμογή του δυτικού κοινοβουλευτισμού. […] Τη μικρή διάρκεια (Μάιος 1861-Μάιος 1862) αυτής της κυβέρνησης, που αποκλήθηκε «υπουργείον αίματος», σημαδεύουν σειρά συνωμοσιών, εξεγέρσεων, απόπειρα κατά της βασίλισσας (Σεπτέμβριος 1861) και αιματηρές σκηνές, ενώ η αντιπολίτευση συσπειρώνεται γύρω στον Κωνσταντίνο Κανάρη το παλιό ήρωα του πολέμου της Ανεξαρτησίας. Ο Όθων, αισθανόμενος την εξέγερση να πλησιάζει, προσπαθεί ακόμα μια φορά να συμφιλιωθεί με την αντιπολίτευση, αλλά μάταια. Η εξέγερση είναι η μόνη διέξοδος. […] Ο Όθων εκθρονίζεται και εγκαταλείπει την Ελλάδα (Οκτώβριος 1862).
Σβορώνος, Ν., Επισκόπηση της Νεοελληνικής ιστορίας, Θεμέλιο, Αθήνα 1986, σ. 94-95.
3ο ΘΕΜΑ 
Συνδυάζοντας τις ιστορικές σας γνώσεις με τις απαραίτητες πληροφορίες από τα κείμενα που σας δίνονται: 
α. να παρουσιάσετε την πολιτική που εφάρμοσε ο  Ιωάννης Κωλέττης  κατά την περίοδο της πρωθυπουργίας του 
(μονάδες 12) 
β. να αναφερθείτε στη συγκρότηση  της πολιτικής παράταξης των Ορεινών και να επισημάνετε τους πολιτικούς της στόχους και τις κοινωνικές ομάδες στις οποίες απευθύνονταν.
(μονάδες 13) 
Μονάδες  25
ΚΕΙΜΕΝΟ Α
Συνταγματικός, όταν ήταν στην αντιπολίτευση, ο Κωλέττης δείχτηκε υπερβολικά συγκεντρωτικός, όταν πήρε την εξουσία κι ενθάρρυνε τις επεμβάσεις του στέμματος στην πολιτική ζωή. Η πραγματική εσωτερική πολιτική του συνίστατο στη «διάθεση των κρατικών εσόδων για λογαριασμό των φίλων του», χωρίς κανένα σοβαρό μέτρο για τη διοργάνωση και οικονομική ανάπτυξη της χώρας. Η «Μεγάλη Ιδέα» του έδινε το πρόσχημα. Η μόνη θεραπεία στις δυστυχίες της Ελλάδας, έλεγε, ήταν η εδαφική εξάπλωση του βασιλείου, ο δρόμος προς την Κωνσταντινούπολη και η κυριαρχία στην Ανατολή. Με τέτοια πολιτική ο Κωλέττης εμφανίζεται στην πολιτική ιστορία της Ελλάδας ως ο τύπος του τυχοδιώκτη πολιτικού, που εισήγαγε όσο κανείς άλλος τη διαφθορά στην άσκηση της εξουσίας. Στην πραγματικότητα το Σύνταγμα καταργήθηκε[…]. Η δράση των οπλισμένων συμμοριών στα ελληνοτουρκικά σύνορα και η δραστηριότητα των «μυστικών εταιρειών» συνιστούν την «εθνική» πολιτική της Ελλάδας του Κωλέττη. 
Σβορώνος, Γ., Επισκόπηση της νεοελληνικής ιστορίας, Θεμέλιο, Αθήνα 1999, σ. 81-84
ΚΕΙΜΕΝΟ Β
Για να αντισταθούν σε αυτή την πολιτική συνδέθηκαν στενότερα μεταξύ τους οι ομάδες που εμφανίστηκαν ως κοινοβουλευτική ομάδα των Ορεινών. Ήταν, πρώτον, η ομάδα βουλευτών γύρω από τον Δημήτριο Γρίβα, ο πατέρας του οποίου, Θεόδωρος, είχε ηγηθεί της επανάστασης στην ιδιαίτερη πατρίδα του, την Ακαρνανία, κρατώντας σαφείς αποστάσεις από την κυβέρνηση των Αθηνών, και ήθελε προφανώς να επιβάλλει την αποκέντρωση του κράτους, καθώς και μέτρα που θα ευνοούσαν τους αγρότες, είχε πεθάνει.[…] Ο γιος του ακολούθησε μετριοπαθή γραμμή. Μια άλλη ομάδα είχε ηγέτη τον εθνικό ήρωα του πολέμου της ανεξαρτησίας Κωνσταντίνο Κανάρη, ο οποίος σε μια αποφασιστική στιγμή πριν από την ανατροπή του Όθωνα είχε γίνει εκπρόσωπος της αντιπολίτευσης. Οι Ορεινοί βρήκαν υποστήριξη από τους καραβοκύρηδες, στις δραστηριότητες των οποίων έβλεπαν τις προϋποθέσεις για τη μελλοντική ευημερία της χώρας, για τις ειρηνικές, πολιτισμικές της κατακτήσεις.
Gunnar, H. Τα πολιτικά κόμματα στην Ελλάδα, 1821-1936, τ. Α΄, ΜΙΕΤ, Αθήνα 2006, σ. 378-379. (διασκευή)

